
	Par atzinumu par objekta atbilstību ugunsdrošības prasībām Mērsraga vidusskola, Skolas iela 8, Mērsrags, Mērsraga pagasts, Talsu novads
	



[bookmark: _Hlk229738550]Valsts ugunsdzēsības un glābšanas dienesta (turpmāk – VUGD) Kurzemes reģiona pārvalde (turpmāk – KRP) ir saņēmusi Jūsu 2026. gada 22. jūnija iesniegumu, kas VUGD KRP reģistrēts 2026. gada 25. jūnijā ar Nr. 22/12-1.4/495 ar lūgumu izsniegt atzinumu par objekta atbilstību ugunsdrošības prasībām diennakts nometnei “Virsotnes 2026”, kas notiks Mērsraga vidusskolā, Skolas ielā 8, Mērsragā, Mērsraga pagastā, Talsu novadā (turpmāk – Objekts).
VUGD KRP informē, ka 2026. gada 4. martā Objektā tika veikta ugunsdrošības pārbaude, kuras laikā jauni ugunsdrošības prasību pārkāpumi netika konstatēti. Par pārbaudes rezultātiem Objektam ir izsniegts 2026. gada 6. marta VUGD KRP pārbaudes akts Nr. 22/12-3.14/86.
Darām zināmu, ka saskaņā ar Ministru kabineta 2009. gada 1. septembra noteikumiem Nr. 981 “Bērnu nometņu organizēšanas un darbības kārtība”, 9.5. apakšpunktu – “ja nometnes norises vietā vai objektā, kur paredzēta nometnes norises vieta, gada laikā ir veiktas pārbaudes saskaņā ar attiecīgās jomas normatīvajiem aktiem”, VUGD atzinums nav nepieciešams.

